*Վիքիպեդիայում կան հոդվածներ Համբարձումյան ազգանունով այլ մարդկանց մասին:*

**Լևոն Աշոտի Համբարձումյան** (հունիսի 1, 1955(1955-06-01), Մոսկվա, ԽՍՀՄ), խորհրդային հայ ջութակահար, դիրիժոր, պրոֆեսոր։ ՀԽՍՀ վաստակավոր արտիստ (1988), Ռուսաստանի վաստակավոր արտիստ (1997)։

Ապրում և ստեղծագործում է Աթենսում, ԱՄՆ։

Կենսագրություն
--------------

Ավարտել է Գնեսինների անվան երաժշտական դպրոցը, ապա՝ Մոսկվայի կոնսերվատորիան, որտեղ նրա ուսուցիչներն են եղել Միխայիլ Գարլիցկին, Ֆելիքս Անդրիևսկին, Յուրի Յանկելևիչը, Լեոնիդ Կոգանը և Իգոր Բեզրոդնին։ 1977 թվականին դարձել է Զագրեբի ջութակահարների միջազգային մրցույթի առաջին մրցանակակիրը՝ Հենրիկ Շերինգի գլխավորությամբ, երկու տարի անց՝ Մոնրեալի միջազգային մրցույթի մրցանակակիր, 1981 թվականին՝ Ռիգայում կայացած ԽՍՀՄ ջութակահարների մրցույթի հաղթող։ 1978-1993 և 2013-2017 թվականներին դասավանդել է Մոսկվայի կոնսերվատորիայում։

1977 թվականից Համբարձումյանը պարբերաբար ելույթ է ունեցել Խորհրդային Միության և Արևելյան Եվրոպայի հիմնական քաղաքներում, քանի որ նրան թույլ չեն տվել ընդունել Արևմուտք մեկնելու հրավերներ։ Համագործակցել է դիրիժորների և կոմպոզիտորների հետ, ինչպիսիք են Վալերի Գերգիևը, Վլադիմիր Ֆեդոսեևը, Մաքսիմ Շոստակովիչը, Արամ Խաչատրյանը, Ալֆրեդ Շնիտկեն և շատ ուրիշներ։

1988 թվականից ելույթ է ունեցել ԱՄՆ-ում, Կանադայում, Իտալիայում, Ֆրանսիայում, Գերմանիայում, Հունաստանում, Իսպանիայում, Բրազիլիայում և Հարավային Կորեայում։ 1989 թվականին Համբարձումյանը հիմնել է ԱՐԿՕ (ARCO) կամերային նվագախումբը, որը սկսել է պարբերաբար ելույթ ունենալ Ռուսաստանում։ Երկու տարի եղել է Ինդիանայի համալսարանի երաժշտական ​​դպրոցի հրավիրյալ պրոֆեսոր, 1995 թվականին դասավանդել է Ջորջիայի համալսարանի երաժշտական ​​դպրոցում։

Թողարկել է մի քանի ձայնասկավառակներ, այդ թվում՝ Հենրիկ Վենյավսկու, Պաբլո Սարասատեի, Յոհաննես Բրամսի, Ֆելիքս Մենդելսոնի, Պյոտր Չայկովսկու, Անտոնիո Վիվալդիի, Իգոր Ստրավինսկու, Բելա Բարտոկի, Դմիտրի Շոստակովիչի, Շնիտկեի, Բրոնների, Ալեքսանդր Հարությունյանի և այլ ժամանակակից կոմպոզիտորների երաժշտություններ։ Որպես ուսուցիչ՝ Համբարձումյանը վարպետության դասեր է անցկացրել Ռուսաստանում, Հայաստանում, Հարավային Կորեայում, Կանադայում, Բրազիլիայում և Ֆրանսիայում։

Սկավառակագրություն
------------------

* Սարասատեի և Վիենյավսկու երաժշտություն, Ա. Շելուդյակովի հետ, դաշնամուր
* Բախից մինչև Շնիտկե (անգլ.՝ From Bach to Schnittke)
* Վիենյավսկու երաժշտություն (անգլ.՝ Music of Wieniawski)
* Բրամսի սոնատները, Է. Ռիվկինի հետ, դաշնամուր
* Շոստակովիչի սոնատներ (անգլ.՝ Sonatas of Shostakovich), Ա. Շելուդյակովի հետ, դաշնամուր
* Ռուսական ջութակի սոնատներ (անգլ.՝ Russian Violin Sonatas), Ա. Շելուդյակովի հետ, դաշնամուր
* Ստրավինսկու և Բարտոկի երաժշտություն (անգլ.՝ Music of Stravinsky and Bartók), Ա. Շելուդյակովի հետ, դաշնամուր
* Վիվալդիի կոնցերտ (անգլ.՝ Vivaldi's Concerti), Ա. Կնյազևի հետ, թավջութակ և ARCO կամերային նվագախմբի հետ
* Մենդելսոնի կոնցերտ (անգլ.՝ Mendelssohn's Concerti), Է. Ռիվկինի հետ, դաշնամուր և ARCO կամերային նվագախմբի հետ
* Անտոնիո Վիվալդի (անգլ.՝ Antonio Vivaldi), ARCO կամերային նվագախմբի հետ
* Ալֆրեդ Շնիտկեի երաժշտություն (անգլ.՝ Music of Alfred Schnittke), Մոսկվայի Չայկովսկու սիմֆոնիկ նվագախմբի հետ
* Հարությունյանի, Վասկի, Բրոնների ջութակի կոնցերտները (անգլ.՝ Violin Concertos of Arutiunian, Vasks, Bronner), ARCO կամերային նվագախմբի հետ
* Բրոնների, Վասկի, Ա. Չայկովսկու ջութակի կոնցերտները (անգլ.՝ Violin Concertos of Bronner, Vasks, A. Tchaikovsky), ARCO կամերային նվագախմբի հետ
* Լյուիս Նիլսոնի երաժշտություն (անգլ.՝ Music of Lewis Nielson), ARCO կամերային նվագախմբի հետ
* Շոստակովիչի երաժշտություն (անգլ.՝ Music of Shostakovich), ARCO կամերային նվագախմբի հետ
* Չայկովսկու երաժշտություն (անգլ.՝ Music of Tchaikovsky), ARCO կամերային նվագախմբի հետ

Ծանոթագրություններ
------------------

1. ↑  Амбарцумян Левон Ашотович

Արտաքին հղումներ
----------------

* Պաշտոնական կայք
* Levon Ambartsumian's page at the University of Georgia Hugh Hodgson School of Music

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Discogs · MusicBrainz |
|  |
| Չափորոշչային վերահսկողություն | BNF: 13950552s · ISNI: 0000000373958036 · LCCN: n89649115 · VIAF: 85974499 · WorldCat VIAF: 85974499 |

 |